18. ΝΟΜΟΘΕΤ. ΔΙΑΤΑΓΜΑ υπ’ αριθ. 109 της 20/30 Αυγ. 1973 (ΦΕΚ Α΄ 195) Περί ιδρύσεως και λειτουργίας Ανωτέρων Ιδιωτικών Επαγγελματικών Σχολών. Προγραμματισμός ιδρύσεως  Ιδιωτικών Επαγγελματικών Σχολών Άρθρ.1.-1.Δια την ίδρυσιν Ιδιωτικών Επαγγελματικών Σχολών πάσης βαθμίδος και ειδικότητος καταρτίζεται εντός του τελευταίου τριμήνου εκάστου έτους δια κοινής αποφάσεως των Υπουργών Εθνικής Παιδείας και Θρησκευμάτων και Προγραμματισμού και Κυβερνητικής Πολιτικής και μετ’ εκτίμησιν των αναγκών της οικονομίας και της παραγωγής πρόγραμμα περιλαμβάνον τας αναγκαιούσας ειδικότητας Ιδιωτικών Επαγγελματικών Σχολών κατά βαθμίδας, αριθμούς εισακτέων σπουδαστών και τόπους ιδρύσεως αυτών. 2.Η κατά τα ανωτέρω κοινή απόφασις δημοσιεύεται εις την Εφημερίδα της Κυβερνήσεως το βραδύτερον μέχρι τέλους Δεκεμβρίου και ισχύει μέχρι της καταρτίσεως του νέου ετησίου προγράμματος, επί τη βάσει δε αυτής χορηγούνται εις ιδιώτας άδειαι ιδρύσεως και λειτουργίας Επαγγελματικών Σχολών. 3.Ο αριθμός των εισακτέων δι’ εκάστην ειδικότητα εν τω συνόλω και η κατανομή τούτου κατά Σχολάς εκάστης βαθμίδος καθορίζεται προ της ενάρξεως εκάστου σχολικού έτους δι’ αποφάσεως του Υπουργού Εθνικής Παιδείας και Θρησκευμάτων, δημοσιευομένης δια της Εφημερίδος της Κυβερνήσεως. 4.Αι άδειαι ιδρύσεως και λειτουργίας Μέσων Ιδιωτικών Επαγγελματικών Σχολών χορηγούνται δι’ αποφάσεως του Υπουργού Εθνικής Παιδείας και Θρησκευμάτων μετά γνώμην του Κεντρικού Συμβουλίου Επαγγελματικής Εκπαιδεύσεως (Κ.Σ.Ε.Ε.), καταργουμένης πάσης άλλης αντιθέτου διατάξεως. Αι διατάξεις του άρθρ. 9 του Ν.Δ. 1383/1973 «περί ιδρύσεως Κέντρων Επιμορφώσεως Στελεχών Εμπορικού Ναυτικού (Κ.Ε.Σ.Ε.Ν.)» εξακολουθούν ισχύουσαι. Ίδρυσις Ανωτέρων Ιδιωτικών Επαγγελματικών  Σχολών Άρθρ.2.-1.Δι’ αποφάσεως του Υπουργού Εθνικής Παιδείας και Θρησκευμάτων, εκδιδομένης μετά γνώμην του υπό του άρθρ. 40 του Ν.Δ. 580/1970 προβλεπομένου Συμβουλίου Εποπτικού Προσωπικού (Σ.Ε.Π.), χορηγείται εις φυσικά ή νομικά πρόσωπα άδεια ιδρύσεως και λειτουργίας Ανωτέρων Ιδιωτικών Επαγγελματικών Σχολών, της αυτής προς τας των Δημοσίων ή άλλης ειδικότητος. 2.Προκειμένης ιδρύσεως Ανωτέρας Ιδιωτικής Επαγγελματικής Σχολής περιλαμβανούσης Τμήμα ειδικότητος μη λειτουργούν εις Δημοσίαν ή ετέραν Ιδιωτικήν Ανωτέραν Επαγγελματικήν Σχολήν οι ενδιαφερόμενοι υποχρεούνται να υποβάλλουν ωρολόγιον και αναλυτικόν πρόγραμμα των διδακτέων μαθημάτων κανονισμόν λειτουργίας και πίνακα εξοπλισμού των εργαστηρίων και εποπτικών μέσων διδασκαλίας. Μόνον μετά την έγκρισιν των ανωτέρω υπό του Σ.Ε.Π. δύναται να υποβληθή υπό του ενδιαφερομένου αίτησις περί ιδρύσεως Ανωτέρας Επαγγελματικής Σχολής. 3.Οι όροι και αι προϋποθέσεις ιδρύσεως και λειτουργίας Ανωτέρων Ιδιωτικών Επαγγελματικών Σχολών και τα περί μεταβιβάσεως των αδειών καθορίζονται δια Π.Δ/των, εκδιδομένων προτάσει του Υπουργού Εθνικής Παιδείας και Θρησκευμάτων μετά γνώμην του Σ.Ε.Π. Μέχρις εκδόσεως των Π.Δ/των τούτων εφαρμόζονται αι διατάξεις του Β.Δ. 685/1972 (Α΄ 196) (ανωτ. αριθ. 13), του Σ.Ε.Π. ασκούντος πάσας τας προβλεπομένας υπό του Δ/τος τούτου αρμοδιότητας συλλογικού γνωμοδοτικού οργάνου. Λειτουργία Ανωτέρων Ιδιωτικών  Επαγγελματικών Σχολών Άρθρ.3.-1.Εις την Α΄ τάξιν των Ανωτέρων Ιδιωτικών Επαγγελματικών Σχολών εγγράφονται οι κεκτημένοι απολυτήριον εξαταξίου Γυμνασίου ή άλλης ισοτίμου μέσης σχολής γενικής εκπαιδεύσεως της ημεδαπής ή αλλοδαπής ή πτυχίον Μέσης Επαγγελματικής Σχολής αντιστοίχου ή συναφούς ειδικότητος. 2.Δι’ αποφάσεων του Υπουργού Εθνικής Παιδείας και Θρησκευμάτων, εκδιδομένων μετά γνώμην του Σ.Ε.Π., καθορίζονται τα της διαρκείας φοιτήσεως εις τας Ανωτέρας Ιδιωτικάς Επαγγελματικάς Σχολάς, των απαιτουμένων κτιριακών εγκαταστάσεων,   του   εξοπλισμού   των   εργαστηρίων    και (Μετά την σελ. 576,216) Σελ. 576,217 Τεύχος 503-Σελ. 137 Ιδιωτικές Επαγγελματικές Σχολές 32.Ζ.η.16-18 των αιθουσών διδασκαλίας, του αριθμού των εισαγομένων και του τρόπου επιλογής αυτών, των αναλυτικών και ωρολογίων προγραμμάτων, του εκπαιδευτικού και εργαστηριακού προσωπικού, των προσόντων, του τρόπου προσλήψεως και της διαρκείας συμβάσεως εργασίας αυτού, των διδακτικών περιόδων, των εγγραφών, μετεγγραφών, των αμοιβών και ποινών των σπουδαστών, της φοιτήσεως, των πάσης φύσεως εξετάσεων, των εργαστηριακών ασκήσεων και της ασκήσεως εις το επάγγελμα, ως και πάσα συναφής λεπτομέρεια. 3.Αι διατάξεις των άρθρ. 38, 39 και 40 του Ν.Δ. 652/1970 «περί Κέντρων Ανωτέρας Τεχνικής Εκπαιδεύσεως (Κ.Α.Τ.Ε.)» (ανωτ. σελ. 516,501) ισχύουν και δια τας Ανωτέρας Ιδιωτικάς Επαγγελματικάς Σχολάς. 4.Δια την ίδρυσιν και λειτουργίαν Ανωτέρας Ιδιωτικής Επαγγελματικής Σχολής, την μεταβίβασιν αδείας, ως και την μεταφοράν καταβάλλονται κατά τμήμα ειδικότητος παράβολα και ένσημα εκπαιδευτικών τελών ίσα προς το τριπλάσιον των εκάστοτε απαιτουμένων δια τας Μέσας και Κατωτέρας Επαγγελματικάς Σχολάς. Ομάδες Εργασίας Άρθρ.4.-1.Δι’ αποφάσεως του Υπουργού Εθνικής Παιδείας και Θρησκευμάτων δύναται να συγκροτώνται μέχρι δύο Ομάδες Εργασίας εξ ειδικών δια την σύνταξιν αναλυτικών και ωρολογίων προγραμμάτων της επαγγελματικής εκπαιδεύσεως. Η χρονική διάρκεια λειτουργίας εκατέρας των Ομάδων τούτων Εργασίας μέχρι δώδεκα μηνών. 2.Η αποζημίωσις των μελών των Ομάδων Εργασίας, καθορίζεται δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών. Προς τούτο, εγγράφονται σχετικαί πιστώσεις εις τον προϋπολογισμόν εξόδων της Γενικής Διευθύνσεως Επαγγελματικής Εκπαιδεύσεως του Υπουργείου Εθνικής Παιδείας και Θρησκευμάτων. Τα εξ υπαλλήλων της Κεντρικής Υπηρεσίας του Υπουργείου Εθνικής Παιδείας και Θρησκευμάτων ή απεσπασμένων εκπαιδευτικών μέλη των Ομάδων Εργασίας δεν δικαιούνται αποζημιώσεως. Διδακτικά βιβλία Επαγγελματικής Εκπαιδεύσεως Άρθρ.5.-Παν βιβλίον προοριζόμενον προς χρήσιν των σπουδαστών της Μέσης και Ανωτέρας Επαγγελματικής Εκπαιδεύσεως αρμοδιότητος Υπουργείου Εθνικής Παιδείας και Θρησκευμάτων εγκρίνεται δι’ αποφάσεως του Υπουργού Εθνικής Παιδείας και Θρησκευμάτων μετά γνώμην επιτροπών, συγκροτουμένων δι’ ομοίων αποφάσεων εκ των εχόντων ειδικάς γνώσεις εκπαιδευτικών και άλλων δημοσίων Σελ. 576,218 Τεύχος 503-Σελ. 138  υπαλλήλων. Δια των αυτών αποφάσεων καθορίζονται και τα της λειτουργίας των Επιτροπών τούτων. Μεταβατικαί διατάξεις Άρθρ.6.-Αι νυν λειτουργούσαι Ανώτεραι Ιδιωτικαί Επαγγελματικαί Σχολαί υποχρεούνται, όπως εντός δύο ετών από της εκδόσεως των κατά τας διατάξεις των παρ. 3 του άρθρ. 2 και 2 του άρθρ. 3 του παρόντος, Π.Δ/των και Υπουργικών αποφάσεων, συμμορφωθούν προς τας οριζομένας απαιτήσεις ιδρύσεως και λειτουργίας Ανωτέρων Ιδιωτικών Επαγγελματικών Σχολών, άλλως ανακαλείται η άδεια ιδρύσεως και λειτουργίας αυτών, μετ’ έκθεσιν των αρμοδίων εποπτικών οργάνων, υποβληθησομένην εντός τριμήνου από της λήξεως της διετίας. Τελική Διάταξις Άρθρ.7.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 32.Ζ.η.18 Ιδιωτικές Επαγγελματικές Σχολές